Die Serengeti-kat is ’n kortharige katras wat aanvanklik geskep is deur die kruising van ’n Bengaalse en ’n Oosterse korthaarkat. Die kat is in 1994 deur Karen Sausman van Kalifornië geskep en is nog in die ontwikkelingstadium, maar die eindelike doel is ’n kat wat soos die tierboskat lyk, maar nie enige onlangse wildekat-bloed het nie. (Bengaalse katte stam af van die Asiatiese luiperdkat.) Die meeste Bengaalse katte wat in die Serengeti-teelprogram gebruik word, is ’n paar geslagte verwyder van hul wilde voorsate en het min eieskappe van hulle oor buiten die pels se kleurpatroon. Omdat die Bengaalse kat as ’n hibride (’n kruising tussen twee afsonderlike spesies) geklassifiseer word, word die Serengeti ook as ’n hibride beskou. Serengeti-katte het kolle, lang bene en baie groot ore. Die mannetjies is gewoonlik effens groter as die wyfies. The International Cat Association (TICA) erken katte met strepe en in effekleurige swart, ebbehoutswart-silwer en ebbehoutswart-rookkleur. Lys van katrasse International Serengeti Cat Club Geargiveer 12 Oktober 2009 op Wayback Machine Inligting oor Serengeti-katte Geargiveer 5 Desember 2015 op Wayback Machine Wikimedia Commons het meer media in die kategorie Serengeti-kat.